Tacongang … Tacongang, iyo tacongang…Apo nan tacongang……?
Takona dek ambo kigho-kigho tahun itulah unghang Tolu tacongan maliek pakokeh ughang PU mulai mambuek jalan linteh. Namoe ASPAL BETON. Lai sitimbual, galoder, oto kopan manjungkek’an kosiak nan mambuek paja paja bakaghumun. Iyo lah.., patuik teh tacongang nyoh . Jalan nan salamoko nan pasti ditompuah ughang daghima’e jo daghi Pasaman bagian Barat nak ka Padang ,nak ka Medan, ka Bukik Tenggi, yang sabolum’e jalan ba-batu, bakarekel jo lubang-lubang tompek oto tapughuak (kadang ba agiah gagham) kini lah itam licin. Licin..yo lobiah licin daghi lantai papan ghumah ambo.
Tapi Ambo jo kawan-kawan samo godang nyoh yang tacongang. Ntah kok nan pejabat, pamuko masyarakat, nan codiak pandai e nan di Tolu jo di ghantau wakotu itu, ntah lah…!
Tapi maso itu kalo ndok salah sa ighiang lo dengan ughang mambukak jalan Manggopoh. Nah…! Tontang iko, tontang ughang nan mambukak jalan Manggopoh ko ndo bogha ughang Tolu nan tacongang doh. Mungkin dek pangona ka jalan nan ghancak copek sampai di Padang ro. Iyo teh, nan kitoh copek sampai ka Padang . 4-6 jam sampai.
Tapi……
Sudah itu baghu tacongang… Ba’a kok mulai longang longang lo Tolu ko ha ?……. Ambo nan biaso bakaluyuran, bagadang, di bawah lampu teras Tikam Tuo, Sederhana, Persamaan mulai copek ughang ro basaok lopau. Ba a mungkin?
Ha..kighoe oto UGS, Sampagul, PMP, Sirabungan jo Persamaan nan biasoe singgah di ‘mah makan ro ndo lewat Tolu lai …. Ughang daghi Ujuang Gadiang nak ka Padang ro lah cigin lewaik Manggopoh.. Baa teh lai…ndo teh lai, balongang-longang lo itoh lu. Lah lai tikungan e di Simpang Ompek.
Kok ambo ughang Codiak Pandai wakotu itu, pasti lai lah antisipasi ambo..ha..ha. supayo jang longang, jang konai tingga an Tolu ko. Kini ndo teh lai, sodang ka hilia toh madok.
Ambo kini takojuik…ndo tacongan ajo doh…, takojuik…!
Dulu ambo punyo lapangan tenis, yo sekedar tompek ambo bagoluik bagoliuk jo kawan samo godang (ndok main tenis). Pejabat yang main. Partamo iduik lampu listrik , partamo lai telepon yo di Tolu. Sikola apo ‘ndak e;SMP, SMPP, SPG, SKKP, sikola Agamo di Sungai Joniah tompek Muhamadiah masuak ka wilayah Pasaman ko. Masalah seni jang di baco lai, .ka Tolu ughang madok monga e jo
Kini ughang tolu lah mulai lo lai nan baghubah baso e : Kama ang yuang, Ambo ilie mbo leh..!
Memang lai kitoh ughang Tolu nan bakobun sawit di Ilia. Nah…! Disiko teh mulai manjala’e cagho-cagho Ilia ro, Cagho bagaul, sopan santun kebiasaan adaik ilia tabaok pulang, tapakaian lo di kampuang.
an>
Disiko ambo ndok tacongang doh, tapi COMEH….comeh sa comeh comeh e. Comeh e yo kok godang lo pangaghuah cagho ilia masuak ka kampuang, yang salamo ko Tolu nan taghaso sojuak, nak mudo basantun pantang manyingguang mulai ilang. Dulu kitoh ndo lai nan bagaduah kok lai ughang bagholek, acara hiburan doh. Kini, ndo bagaduah ndo lomak… Dima datang eee…? Sia ma aja eee…? Manyolang baju pesta nak dagho ka Hilia, lah talokekan lo baju Jawa..ha..ha…ba cat itam lo koniang..ha..ha..ha..
Tapi ambo mintak ma’af juo tontang kasalahan ambo ndok lai manyambuangan generasi ambo ko ka adiak-adiak itoh di Tolu.
Tolu lah kacau ?…… Ndooooook !, Lah mati ?…….. Ndoooooook !
Tolu lah jago…. Lah maggaliek…. Tingga basuah muko… nak balaghi lai ka tikungan tahun 80an cako. Untuang untuang sampai ditikungan ro kitoh bisa tancap gas tapacu yang lain e dengan mambaok proposal 17 Potensi Wisata Talamau
Ha… sanak sanak teh mananti e nyoh
Ma’afan lah ambo kok salah tulih yo sanak, ambo baghaja..
Wassalam, Ucok Talu
ceb_Latn min_Latn min_Latn min_Latn sun_Latn min_Latn min_Latn min_Latn min_Latn min_Latn min_Latn min_Latn gla_Latn min_Latn min_Latn ind_Latn min_Latn min_Latn min_Latn ace_Latn